聖米迦勒教堂 (白禮頓)

聖米迦勒教堂（全名係聖米迦勒暨諸天使教堂，英文：St Michael and All Angels' Church）係英格蘭南部白禮頓（英文：Brighton）嘅一座聖公會教堂，佢嘅歷史可以追溯到維多利亞時代中期。間教堂係喺白禮頓嘅維多利亞路（英文：Victoria Road），喺 Montpelier 路嘅東面。係東修適士（英文：East Sussex）嘅白禮頓-賀夫（英文：Brighton and Hove）單一管理區（unitary authority）嗰度最大嘅教堂之一，間教堂係英國嘅一級保護建築。 Origins and the local area 教堂嘅服務範圍係白禮頓嘅 Montpelier 同 Clifton Hill 地區，呢個範圍係喺 Dyke Road 以西沿路嘅大部分地區，覆蓋咗 Seven Dials 區同海濱之間嘅陡坡。 聖士提反教堂，從1851年佢搬嚟 Montpelier 廣場附近，到佢喺1939年閂咗門，都一直喺呢度嘅部分地區提供服務；1851年嘅時候，聖士提反教堂從原來喺城堡廣場（Castle Square）、靠近英皇閣（Royal Pavilion）嘅位置搬咗去 Montpelier 廣場；依家聖士提反教堂嘅建築物已經俾咗白禮頓房屋信託基金（BHT），做無家可歸者嘅宿舍。 喺1820年代，Montpelier 同 Clifton Hill 地區開始開發，一直到1840年代，呢個區嘅發展基本上定咗型，同依家差唔多，區內有一系列高質素嘅屋，當中好多係用攝政時代（1811至1820年間）嘅露台同新月形嘅設計，例如 Clifton Terrace。 但係，嗰度仍然保留著一塊未用嘅空地：當時（1850 年代）嗰塊地叫做廟地（Temple Fields），由一塊田、一個池塘同一座部分建成嘅屋組成。 嗰塊地係計劃用嚟起一座新教堂，為附近地區嘅居民提供服務。 喺依家嘅地圖上，Temple Fields 係指以丹麥台 （Denmark Terrace）、Clifton Hill、Powis Road 同維多利亞路（Victoria Road）包圍住嘅區域。 教堂面向三條街：聖米迦勒廣場（St. Michael's Place）、Powis Road、維多利亞路（正門就喺維多利亞路嗰邊）。 歷史同建築結構 原本嘅教堂 教堂嘅規劃係喺1858年制定，喺1860年至1861年間按照 George Frederick Bodley 嘅設計嚟施工（佢老豆曾經係白禮頓嘅一個醫生，住喺賀夫嘅 Furze Hill 地區，靠近 Montpelier 區同埋 Clifton Hill 區）。 當時 Bodley 亦都有參與白禮頓西街嘅聖保羅教堂做室內改造計畫。 間教堂嘅外部設計令人想起義大利風格，紅磚配水平嘅白色石帶同斜嘅石板屋頂。佢嘅特點係有一個哥德式（Gothic）嘅箭形尖塔（Flèche Spire），裡面有一個喺克里米亞戰爭（Crimean War，1854-1856）時期响塞凡堡（Sevastopol）發現嘅鐘。 間教堂花咗6,728英鎊，用咗兩年建成，喺1862年9月29號由芝車士打（Chichester）主教祝聖。 教堂可以坐到700個會眾；最初對其中300個位收座位租金（pew rent，註：座位租金通常係向家庭或者係個人收取，係社會地位同等級嘅象徵，到咗20世紀中取消咗）。 Charles Beanlands 牧師從1849年封牧之後就做白禮頓聖保羅堂嘅牧師，佢亦都係聖米迦勒教堂嘅永久牧師，一直做到佢1898年死嘅時候都仲係做緊。 擴建部分 呢棟教堂建築物好快就唔夠用，喺1865年，William Burges 設計咗一座新嘅教堂，將舊教堂納入新建築物嘅南側過道。直到1893年，喺 Burges 嘅學生 J.S. Chapple 嘅指導之下，歷時兩年嘅重建工作先至開始。 Burges 同 Bodley 係同一時代嘅人，佢哋都係喺1827年出世。到依家都唔清楚點解教會選擇咗唔同嘅建築師嚟做重新嘅設計，據講呢啲變化令 Bodley 覺得唔高興。Burges 喺未睇到佢嘅設計完成嘅時候，就喺1881年死咗。 新嘅教堂建築嘅外部裝飾同原本嗰部分大致相同，都係用白色石帶同深紅色磚，但係喺高度上面有相當大嘅差異。原建築嘅北側走道拆咗，舊教堂嘅剩餘結構成為新教堂嘅南側走道，所以間教堂依家嘅佈局，主體同隔離嘅北過道係喺1893年起嘅，而南過道就係原本已經有嘅。 從最初提交嘅設計睇到，當時仲計劃起一條迴廊（Cloister）同一座鐘樓（Campanile）。喺內部，聖壇（Chancel）會做額外嘅裝飾，又提議喺聖所（Sanctuary）區域做各種嘅增建。 喺平面圖嗰度顯示咗祭壇後面嘅一個 predella（祭壇平台）、聖所區域內嘅一組 sedilia（牧師座椅）同埋祭壇上面嘅華蓋（意大利文：baldacchino）。不過，呢啲建議都無實施到，直到1900年左右，當時嘅建築師兼室內設計師 W. H. Romaine-Walker（1854-1940年）喺聖壇同中殿之間整咗啲有 Cosmatesque 風格（一種中世紀義大利建築嘅典型風格，一般係幾何裝飾鑲嵌石雕）裝飾嘅大理石牆、聖壇本身嘅屏風、一個新嘅大理石祭壇，同埋聖所嘅額外大理石裝飾。嗰陣時亦都安裝咗聖壇屏（rood screen）同埋新嘅 reredos（放喺教堂祭壇後面嘅大型祭壇屏風畫）。 喺1970 年，喺教堂嘅北面原址（最初諗住起迴廊嘅地方）起咗一座教區大廳。 建築同裝飾 Burges 嘅擴建好大程度上改變咗教堂建築嘅特徵，放棄咗 Bodley 用嘅彩色磚砌內部特徵，轉為用咗適當嘅石材裝飾，但係佢保留咗一啲粗獷主義嘅外牆嘅多彩風格。 教堂嘅內部裝修特點係有一系列向南嘅天窗（Clerestory）、聖壇（Chancel）上面嘅石拱門同埋一排刻有葉飾嘅石柱。 Pre-Raphaelite Brotherhood,係一群活躍喺各藝術領域嘅人組成，佢哋受到義大利二十世紀藝術時期嘅影響，同室內裝飾有好密切關係。 Bodley 同呢個最近成立嘅團體有非正式聯繫，特別係同佢嘅長期朋友伯恩-瓊斯（Edward Burne-Jones）同埋莫里斯（William Morris）。莫里斯本人​​，同埋韋伯（Philip Webb）、福克納（Charles Faulkner）負責聖壇屋頂嘅繪畫裝飾。教堂西面嘅大窗係由莫里斯公司（Morris & Co.）嘅前身，莫里斯、馬歇爾、福克納公司（Morris, Marshall, Faulkner & Co.）製作同安裝嘅。 舊建築裏面有好多莫里斯設計嘅彩色玻璃窗，新建築裏面有好多由伯恩-瓊斯設計嘅彩色玻璃窗。 Burges 設計嘅大樓東面有一組三個巨大嘅兩扇彩繪玻璃柳葉窗。 總而言之，好似建築作家 Nicholas Antram 同莫里斯所講：「修適士郡無一座教堂有比呢度更好嘅維多利亞時代玻璃。」 教堂嘅內部裝置包括灰色嘅大理石領洗池同綠色蛇紋石同方解石（古綠色）講壇，呢啲都係 Bodley 設計同製造嘅。彩繪玻璃設計師 Charles Eamer Kempe 負責修復同安裝一幅嚟自 Flemish 嘅15世紀壁畫。呢幅作品以三聯畫嘅形式描繪咗基督一生嘅三個場景。 依家嘅教堂 聖米迦勒教堂所覆蓋嘅區域——聖尼古拉斯教區（St Nicholas' parish）西面嘅一部分——喺20世紀初成為一個獨立嘅教區。聖米迦勒教堂以前只係一座安逸嘅小教堂（chapel）。喺 Montpelier 廣場的聖史蒂芬教堂同另一座當地教堂，喺 Seven Dials 嘅 Compton 大道嘅諸聖堂（All Saints Church）。諸聖堂閂咗門之後，佢哋併咗入聖米迦勒教堂；佢依家所涵蓋嘅大約區域係以白禮頓火車站、Montefiore 路、上北街（Upper North Street）同埋教堂同 Dyke 路之間嘅地區。 教堂嘅宗教儀式一直都係跟「儀式主義者」（ritualist）嘅傳統，反映咗英國天主教同「高教會」嘅觀點同教義。呢點喺教會早期曾經引起一啲爭議，雖然程度上比 St. Bartholomew 教堂同聖保羅教堂嘅爭議少啲。 教堂嘅禮拜包括每日唔同時間舉行嘅彌撒 ，同埋禮拜日上晝 10.30舉行嘅頌歌彌撒。禮拜六彌撒之後，神父會有時間俾信眾告解。喺教區大廳，喺禮拜六會有早餐會、家長同幼兒小組、舞蹈團、合唱團練習同埋各種其他嘅活動。 睇埋 白禮頓-賀夫嘅一級歷史建築物（只有英文版本） 白禮頓-賀夫嘅宗教場所列表（只有英文版本） 書目 外部連結 教堂嘅官方網站 Diocese of Chichester directory of churches: entry for St. Michael and All Angels A Church Near You - entry for St. Michael and All Angels My Brighton and Hove - St. Michael and All Angels main page 攷